**Izziņa par atzinumos sniegtajiem iebildumiem**

**par informatīvo ziņojumu "Par vienotu ceļu satiksmes negadījumos smagi ievainoto personu statistikas datu uzskaiti atbilstoši MAIS3+ prasībām"**

**I Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.  p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

Informācija par starpministriju (starpinstitūciju) sanāksmi vai elektronisko saskaņošanu

**Valsts sekretāru sanāksme 2018.gada 1.novembrī (Prot. Nr.43 19.§; VSS-1110);**

**Starpinstitūciju sanāksme 2019.gada 25.februārī**

**Elektroniskā saskaņošana 2019.gada 14.-20. marts**

**Elektroniskā saskaņošana 2019.gada 17.-25.aprīlis**

Saskaņošanas dalībnieki Tieslietu ministrija, Finanšu ministrija, Iekšlietu ministrija, Veselības ministrija, Vides aizsardzības un reģionālās attīstības ministrija un Pārresoru koordinācijas centrs

Saskaņošanas dalībnieki izskatīja šādu ministriju (citu Tieslietu ministrijas, Finanšu ministrijas, Iekšlietu ministrijas, Veselības ministrijas, Vides aizsardzības un reģionālās attīstības ministrijas un Pārresoru koordinācijas centra

institūciju) iebildumus

Ministrijas (citas institūcijas), kuras nav ieradušās uz Nav

sanāksmi vai kuras nav atbildējušas uz uzaicinājumu

piedalīties elektroniskajā saskaņošanā

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā likumprojekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Vides aizsardzības un reģionālās attīstības ministrijas 14.11.2018. atzinums Nr.1-22/9603** | | | | |
| 1. | Skatīt informatīvo ziņojumu. | 1. Lūdzu papildināt informatīvo ziņojumu ar informāciju par konkrētām Valsts informācijas sistēmām, kuras nodrošinās datu par ceļu satiksmes negadījumos cietušajiem apstrādi. | **Iebildums ņemts vērā.**  Informatīvais ziņojums papildināts. | Skatīt informatīvo ziņojumu:  “Starp Nacionālo veselības dienestu un Iekšlietu ministrijas Informācijas centru tiktu noslēgta starpresoru vienošanās par informācijas apmaiņu izmantojot Vadības informācijas informācijas sistēmas (VIS) datus, kuru pārrauga Nacionālais veselības dienests, un informāciju, kas tiek ievadīta Ceļu policijas reģistrā. Pasākuma realizēšanai nav plānots veidot jaunu informācijas sistēmu.  “ |
| 2. | Skatīt informatīvo ziņojumu. | 2. No informatīvā ziņojuma viennozīmīgi nav skaidrs, vai ir plānots veidot jaunu Valsts informācijas sistēmu, vai tiks pilnveidotas esošās informācijas sistēmas, nodrošinot datu apmaiņu to starpā. Ņemot vērā iepriekš minēto, lūdzu atbilstoši precizēt informatīvā ziņojuma redakciju. Gadījumā, ja tiek plānots veidot jaunu informācijas sistēmu, lūdzu sniegt skaidrojumu, kāpēc nav iespējams veidot risinājumu uz esošo Valsts informācijas sistēmu bāzes, kā arī noteikt pārzini, kurš turpmāk būs atbildīgs par informācijas sistēmas uzturēšanu, attīstīšanu un normatīvo aktu izstrādi atbilstoši Valsts informācijas sistēmu likuma 5.panta pirmajai daļai. | **Iebildums ņemts vērā.**  Informatīvais ziņojums papildināts. | Skatīt informatīvo ziņojumu:  “Pasākuma realizēšanai nav plānots veidot jaunu informācijas sistēmu.” |
| 3. | Skatīt informatīvo ziņojumu. | 3. Ņemot vērā, ka tiks veidota jauna funkcionalitāte datu apmaiņas nodrošināšanai starp Nacionālo veselības dienestu un Iekšlietu ministrijas Informācijas centru, lūdzu izvērtēt nepieciešamību paredzēt grozījumus arī normatīvajos aktos, kuri regulē minētās datu apstrādē iesaistītās Valsts informācijas sistēmas.  VARAM informē, ka uzskata par lietderīgu ievērot sistēmu uzturēšanas principus, kas ir norādīti informatīvā ziņojuma „Par Eiropas Savienības politiku instrumentu un pārējo ārvalstu finanšu palīdzības līdzekļu ietvaros izveidoto informācijas un komunikācijas tehnoloģiju sistēmu uzturēšanai nepieciešamo valsts budžeta finansējumu 2017.-2019.gadam” (izskatīts Ministru kabineta 2016.gada 18.augusta ārkārtas sēdē (prot. Nr.41, 2.§), kā arī precizēts atbilstoši šajā sēdē nolemtajam) 1.pielikumā „Sistēmu uzturēšanas principi” (turpmāk – pielikums). Ņemot vērā iepriekš minēto, uzturēšanas izmaksas būtu jānosaka nevis kā procents no kopējām izstrādes izmaksām, bet jāizvērtē atbilstoši pielikumā noteiktajām pozīcijām. | **Panākta vienošanās starpinstitūciju sanāksmē.**  Satiksmes ministrija vērš uzmanību, ka datu apmaiņas process starp Nacionālo veselības dienestu (turpmāk – NVD) un Iekšlietu ministrijas Informācijas centru (turpmāk – IeM IC) par ceļu satiksmes negadījumos (turpmāk – CSNg) cietušām personām un to diagnozēm nodrošināšanai tiks īstenots projekta veidā atbilstoši konceptuālajā ziņojumā norādītajai kārtībai. Tādējādi Satiksmes ministrija nevar veikt aprēķinus par projekta realizēšanai nepieciešamajiem līdzekļiem, ņemot vērā, ka pasākumu realizāciju nodrošinās NVD sadarbībā ar IeM IC.  Saskaņā ar sanāksmē pausto informāciju, grozījumi ir jāveic 2 normatīvajos aktos – Pacientu tiesību likumā un Ministru kabineta 2010.gada 26.janvāra noteikumos Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi”, savukārt starp NVD un IeM IC tiks noslēgta starpresoru vienošanās.  Attiecībā informācijas sistēmām – informatīvais ziņojums precizēts (izņemta informācija par Kriminālprocesa informācijas sistēmu u.c. labojumi). | Skatīt informatīvo ziņojumu. |
| **Tieslietu ministrijas 15.11.2018. atzinums Nr.1-9/1297** | | | | |
| 4. | Skatīt informatīvo ziņojumu. | 1. Informatīvajā ziņojumā nav norādīts informācijas apjoms, kas tiks apstrādāts no attiecīgajiem reģistriem (tai skaitā Nacionālā veselības dienesta un Iekšlietu ministrijas Informācijas centra) par cietušajām personām un to diagnozēm, kā arī nav norādīts tas, kā tiks nodrošināta tehnisko un organizatorisko prasību izpilde. Līdz ar to lūdzam precizēt informatīvo ziņojumu, papildinot to ar informācijas apjomu, kas tiks apstrādāts no attiecīgajiem reģistriem (tai skaitā Nacionālā veselības dienesta un Iekšlietu ministrijas Informācijas centra) par cietušajām personām un to diagnozēm, kā arī norādīt, kā tiks nodrošināta tehnisko un organizatorisko prasību izpilde.  Papildus vēlamies norādīt (izteikt priekšlikumu), ka Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (turpmāk – Regula) 89. pants paredz garantijas un atkāpes, kas attiecas uz apstrādi arhivēšanas nolūkos sabiedrības interesēs, zinātniskās vai vēstures pētniecības nolūkos vai statistikas nolūkos.Tomēr minētais nenozīmē, ka apstrādājot personas datus statistikas nolūkos, pārzinim datu aizsardzības prasības vispār nebūtu saistošas.  Saskaņā ar Regulas 156. apsvērumā norādīto, uz personas datu apstrādi arhivēšanas nolūkos sabiedrības interesēs, zinātniskās vai vēstures pētniecības nolūkos, vai statistikas nolūkos būtu, ievērojot šo regulu, jāattiecina atbilstošas garantijas datu subjekta tiesībām un brīvībām. Ar minētajām garantijām būtu jānodrošina, ka pastāv tehniski un organizatoriski pasākumi, lai jo īpaši nodrošinātu datu minimizēšanas principu. Personas datu turpmāka apstrāde arhivēšanas nolūkos sabiedrības interesēs, zinātniskās vai vēstures pētniecības nolūkos, vai statistikas nolūkos ir jāveic, kad pārzinis ir novērtējis iespējamību sasniegt minētos nolūkus, apstrādājot datus, kas neļauj vai vairs neļauj identificēt datu subjektus, ar noteikumu, ka pastāv atbilstošas garantijas (piemēram, datu pseidonimizācija). Dalībvalstīm būtu jāparedz atbilstošas garantijas attiecībā uz personas datu apstrādi arhivēšanas nolūkos sabiedrības interesēs, zinātniskās vai vēstures pētniecības nolūkos, vai statistikas nolūkos. Dalībvalstīm vajadzētu būt pilnvarotām paredzēt – ar konkrētiem nosacījumiem un ievērojot atbilstošas garantijas datu subjektiem – specifikācijas un atkāpes attiecībā uz informācijas prasībām un tiesībām uz personas datu labošanu vai dzēšanu, tiesībām tikt aizmirstam, apstrādes ierobežošanu, tiesībām uz datu pārnesamību un tiesībām iebilst, ja personas datus apstrādā arhivēšanas nolūkos sabiedrības interesēs, zinātniskās vai vēstures pētniecības nolūkos, vai statistikas nolūkos. Attiecīgie nosacījumi un garantijas var ietvert konkrētas procedūras, kā datu subjektiem īstenot minētās tiesības, ja tas ir piemēroti, ņemot vērā konkrētās apstrādes nolūkus, kā arī tehniskos un organizatoriskos pasākumus, kuru mērķis ir samazināt apstrādāto personas datu daudzumu, lai panāktu atbilstību proporcionalitātes un nepieciešamības principiem. Personas datu apstrādei zinātniskos nolūkos būtu jāatbilst arī citiem attiecīgiem tiesību aktiem, piemēram, par klīniskajām pārbaudēm.  Ievērojot, ka par personas datu apstrādes atbilstību Regulai ir atbildīgs pārzinis, pārzinim katrā konkrētā gadījumā būtu jāvērtē, vai pastāv tiesisks mērķis plānotajai personas datu apstrādei, vai šo mērķi var sasniegt ar iecerēto personas datu apstrādi, un vai šo mērķi nav iespējams sasniegt, apstrādājot personas datus mazākā apjomā, citā veidā vai arī neapstrādājot tos vispār. Tāpat pārzinim ir jāievēro arī citi Regulas noteiktie nosacījumi, piemēram, Regulas 5. panta 1. punkta a) un b) apakšpunkts, kas noteic, ka dati tiek apstrādāti likumīgi, godprātīgi un datu subjektam pārredzamā veidā, kā arī dati tiek vākti konkrētos, skaidros un leģitīmos nolūkos.  Ievērojot minēto, vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanas procesā aicinām pievērst uzmanību Regulā noteiktajam saistībā ar personas datu apstrādi statistikas nolūkos, tajā skaitā, izvērtēt, kādus tieši personas datus plānots apstrādāt un vai netiek apstrādāts lielāks daudzums personas datu nekā nepieciešams. | **Iebildums ņemts vērā.**  Satiksmes ministrija ir precizējusi konceptuālo ziņojumu, ietverot papildus informāciju par informācijas apjomu, kas tiktu apstrādāts par CSNg cietušām personām, taču attiecībā uz informāciju par tehnisko un organizatorisko prasību izpildes nodrošināšanu vērš uzmanību, ka šāda informācija būs pieejama tikai pēc grozījumu Pacientu tiesību likumā izstrādes.  Vienlaikus Satiksmes ministrija norāda, ka atbildīgās institūcijas par tehniskā un organizatoriskā risinājuma nodrošināšanu (NVD un IeM IC) līdz konceptuālā ziņojuma iesniegšanas Valsts sekretāru sanāksmē ir sniegušas tāda apjoma informāciju, kāda ir ietverta ziņojumā. Satiksmes ministrijas rīcībā plašāka informācija nav pieejama.  Saskaņā ar sanāksmē panākto vienošanos, informatīvais ziņojums papildināts ar tekstu, ka dati ārpus NVD un IeM IC būs pieejami tikai anonimizētā veidā. | Skatīt informatīvo ziņojumu:  “Izmantojot Latvijai piemērotāko (otro) metodi - *Ārstniecības iestādē reģistrētos datus,* kā galvenais informācijas avots tiktu izmantotas pacientu stacionārās kartes, kas ietverinformāciju par personai veikto ārstēšanu ārstniecības iestādē. Jāsecina, ka šie dati nav pieejami iestādēm/institūcijām, kas ir atbildīgas par ceļu satiksmes drošības politikas īstenošanu. Šādi dati tiek aizsargāti ar privātuma tiesību aktiem, jo ​​tie ietver ļoti jutīgu informāciju, piemēram, individuālu veselības informāciju. Jānorāda, ka dažādu valstu prakse liecina, ka šos datus var anonimizēt tādā veidā, ka nav iespējams identificēt konkrētu personu, un tādēļ šādus datus var padarīt pēc nepieciešamības arī pieejamus pētniecības vai statistikas mērķiem.”  “Tāpat jānorāda, ka dati ārpus Nacionālā veselības dienesta un Iekšlietu ministrijas Informācijas centra būtu brīvi pieejami pētniekiem, politikas plānotājiem un citiem interesentiem, taču tikai anonimizētā veidā – lai analizētu CSNg smagi ievainoto personu datus statistiski.”  “Starp Nacionālo veselības dienestu un Iekšlietu ministrijas Informācijas centru tiktu noslēgta starpresoru vienošanās par informācijas apmaiņu izmantojot Vadības informācijas informācijas sistēmas (VIS) datus, kuru pārrauga Nacionālais veselības dienests, un informāciju, kas tiek ievadīta Ceļu policijas reģistrā. Pasākuma realizēšanai nav plānots veidot jaunu informācijas sistēmu.  Nodrošinot sadarbību datu apmaiņas veidā starp Nacionālo veselības dienestu un Iekšlietu ministrijas Informācijas centru, no stacionārajām kartēm tiktu izmantota tikai informācija par CSNg ievainoto personu diagnozēm atbilstoši Starptautiskajam slimību klasifikatoram SSK-10, ko Nacionālais veselības dienests atbilstoši pārveidotu uz MAIS3+. “ |
| **Veselības ministrijas 15.11.2018. atzinums Nr.01-09/5307** | | | | |
| 5. | Skatīt informatīvo ziņojumu. | 1. Lai Nacionālais veselības dienests sadarbībā ar Iekšlietu ministrijas Informācijas centru varētu nodrošināt datu apmaiņas īstenošanai nepieciešamo pasākumu realizāciju, vispirms ir nepieciešams veikt normatīvo aktu grozījumus[[1]](#footnote-1). Tādēļ lūdzam papildināt Ziņojuma projektu ar norādi, ka iepriekšminēto izmaiņu izstrāde tiks uzsākta tikai pēc atbilstošu nepieciešamo izmaiņu veikšanas Pacientu tiesību likumā un MK 2010. gada 26. janvāra noteikumos Nr. 75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi”. | **Iebildums ņemts vērā.**  Precizēts informatīvais ziņojums, kā arī izmainīta priekšlikumu/pasākumu secība. | Skatīt informatīvo ziņojumu:  “Vienlaikus jāņem vērā, ka Nacionālais veselības dienests sadarbībā ar Iekšlietu ministrijas Informācijas centru varēs nodrošināt datu apmaiņas īstenošanai nepieciešamo pasākumu realizāciju tikai pēc atbilstošu nepieciešamo izmaiņu veikšanas Pacientu tiesību likumā un Ministru kabineta 2010. gada 26. janvāra noteikumos Nr. 75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi”. |
| 6. | Skatīt Ministru kabineta sēdes protokollēmumu:  “3. Veselības ministrijai līdz 2019.gada 30.aprīlim iesniegt izskatīšanai Ministru kabinetā grozījumus Pacientu tiesību likumā, lai likumā tiktu iekļautas normas, kas paredz datu apmaiņu starp Nacionālo veselības dienestu un Iekšlietu ministrijas Informācijas centru par ceļu satiksmes negadījumos cietušo personu veselības stāvokli.  “ | 2. Ņemot vērā to, ka Pacientu tiesību likumā grozījumu izstrādei VM nepieciešams plānot atbilstošu laika periodu, kurā iespējams veikt normatīvā regulējuma izmaiņas, lūdzam MK sēdes protokollēmuma projekta 3. punktā paredzēto izpildes termiņu iesniegšanai MK Pacientu tiesību likuma grozījumu izskatīšanai mainīt uz 2019. gada 31. decembri. | **Iebildums ņemts vērā.**  Precizēts Ministru kabineta sēdes protokollēmumu projekts – Veselības ministrijai līdz 2019.gada 31.decembrim jāiesniedz grozījumi Ministru kabinetā. | Skatīt Ministru kabineta sēdes protokollēmumu:  “3. Veselības ministrijai līdz 2019.gada 31.decembrim iesniegt Ministru kabinetā grozījumus Pacientu tiesību likumā, kas nodrošinātu, ka normatīvajos aktos tiek iekļautas normas, kas paredz datu apmaiņu starp Nacionālo veselības dienestu un Iekšlietu ministrijas Informācijas centru par ceļu satiksmes negadījumos ievainoto personu ievainojumu (traumu) atbilstību MAIS3+ klasifikācijai. “ |
| 7. | Skatīt informatīvo ziņojumu. | 3. Lai realizētu satiksmes negadījumos smagi cietušo statistikas datu uzskaiti atbilstoši MAIS3+ prasībām Nacionālā veselības dienesta informācijas sistēmas nepieciešamajām pielāgošanas, savietotāju un sistēmu saskarņu izstrādei un turpmāk ik gadu uzturēšanai SM nepieciešams paredzēt papildus finansējumu. Lūdzam Ziņojuma projektā atbilstoši norādīt izstrādei un uzturēšanai noteikto finansēšanas avotu un papildināt MK sēdes protokollēmuma projektu ar papildus punktu “*Satiksmes ministrijai sadarbībā ar Iekšlietu ministriju un Veselības ministriju izvērtēt atbilstošāko tehnisko nodrošinājumu datu apmaiņas organizēšanai un līdz 2019. gada 31. decembrim iesniegt Ministru kabinetā informatīvo ziņojumu par veicamajiem pasākumiem un nepieciešamo papildus finansējumu datu apmaiņas sistēmas izstrādei un tās uzturēšanai, kas nodrošina vienotu ceļu satiksmes negadījumos smagi cietušo statistikas datu uzskaiti atbilstoši MAIS3+ prasībām*”. | **Panākta vienošanās starpinstitūciju sanāksmē.**  Satiksmes ministrija norāda, ka pasākumi, kas paredz CSNg cietušo personu datu uzskaites nodrošināšanu atbilstoši MAIS3+ prasībām ir politikas plānošana ceļu satiksmes drošības jomā. Ņemot vērā, ka 2019.gada otrajā ceturksnī tiks izstrādāts “Vidus posma izvērtējums “Ceļu satiksmes drošības plānam 2017.-2020.gadam””, tad pasākums, kas paredz piesaistīt papildus finansējumu CSNg cietušo personu datu uzskaiti atbilstoši MAIS3+ prasībām, ir jāiekļauj šajā politikas plānošanas dokumentā, tāpat norādot arī finansēšanas avotu un atbilstošāko tehnisko nodrošinājumu, kā arī pasākumu īstenošanas termiņus.  Saskaņā ar sanāksmē pausto informāciju, precizēts informatīvais ziņojums un papildināts ar pasākuma realizēšanai nepieciešamo finansējumu, tā avotu, kā arī sistēmas uzturēšanas izmaksām. | Skatīt informatīvo ziņojumu. |
| 8. | Skatīt informatīvo ziņojumu:  “Jānorāda, ka ar 2015.gada 14.decembra Satiksmes ministrijas rīkojumu Nr.01-03/204 tika izveidota darba grupa, lai sagatavotu politikas plānošanas dokumentu - Ceļu satiksmes drošības plānu 2017.-2020.gadam. Kopumā plāna izveidei ir notikušas 3 darba grupas sanāksmes, kurās Veselības ministrijas pārstāvji norādīja, ka pasākumi, kas nodrošinātu MAIS3+ ieviešanu Latvijā, nebūtu šajā plānā jāiekļauj.  “ | 4. Lūdzam svītrot Ziņojuma projektā rindkopu *“Jānorāda, ka ar 2015. gada 14. decembra Satiksmes ministrijas rīkojumu Nr. 01-03/204 tika izveidota darba grupa, lai sagatavotu politikas plānošanas dokumentu - Ceļu satiksmes drošības plānu 2017.-2020. gadam. Kopumā plāna izveidei ir notikušas 3 darba grupas sanāksmes, kurās Veselības ministrijas pārstāvji norādīja, ka pasākumi, kas nodrošinātu MAIS3+ ieviešanu Latvijā, nebūtu šajā plānā jāiekļauj.”,* jo tā neprecīzi atspoguļo VM viedokli. Izstrādājot un pieņemot Ceļu satiksmes drošības plānu 2017. -2020. gadam, VM iebilda par MAIS3+ pasākumu iekļaušanu minētajā plānošanas dokumentā, jo VM tika noteikta kā vienīgā atbildīgā institūcija par MAIS 3+ ieviešanu Latvijā, kā arī tam netika paredzēts atbilstošs finansējums. Vienlaicīgi vēršam uzmanību uz to, ka VM vairākkārt sniedza SM viedokli, ka Latvijā esošās klasifikācijas pielāgošana MAIS3+ kodu klasifikatoru tabulai ir finanšu ietilpīgs uzdevums un tādēļ aicināja SM atbilstoši ieguldītajiem resursiem detalizēti izvērtēt MAIS 3+ klasifikācijas ieviešanas ieguvumus norādot, kādā veidā minētā sistēma novērsīs ceļu satiksmes negadījumos cietušo skaitu un uzlabos ceļu satiksmes drošību un valsts ekonomiku Latvijā. | **Iebildums ņemts vērā.**  No informatīvā ziņojuma svītrota attiecīgā rindkopa. | Skatīt informatīvo ziņojumu. |
| 9. | Skatīt informatīvo ziņojumu. | 5. Lai nodrošinātu likumīgā veidā datu apstrādi, pamatojoties uz Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un Fizisko personu datu apstrādes likumu, lūdzam izsvērt un Ziņojuma projektā norādīt pamatojumu personas datu nodošanai no institūcijas citai institūcijai. | **Iebildums ņemts vērā.**  Satiksmes ministrija ir precizējusi konceptuālo ziņojumu, taču vēršam uzmanību, ka pirms grozījumu Pacientu tiesību likumā izstrādes Satiksmes ministrijas ieskatā konceptuālajā ziņojumā nav iekļaujama informācija par pamatojumu personas datu nodošanu no vienas institūcijas citai institūcijai. šāda informācija būtu jāiekļauj likumprojekta sākotnējās ietekmes izvērtējumā (anotācijā) – saskaņošanas procesā iespējamas korekcijas, kas var būtiski atšķirties no konceptuālajā ziņojumā norādītās informācijas.  Informatīvais ziņojums papildināts ar rindkopu ar pamatojumu, kādēļ ir nepieciešami salīdzināmi dati par CSNg ievainotām personām. | Skatīt informatīvo ziņojumu:  “Turklāt MAIS3+ ieviešana ir būtiska, lai turpmāk varētu strādāt pie CSNg ievainoto un bojāgājušo skaita samazināšanas. Lai arī nav novērojama tūlītēja MAIS3+ ieviešanas sasaiste ar CSNg ievainoto un bojāgājušo skaita samazināšanu, šobrīd Latvijā trūkst salīdzināmi dati par CSNg ievainotām personām, lai varētu analizētu iemeslus par Latvijā novēroto lielo CSNg ievainoto personu skaitu. Tādējādi - lai arī bojāgājušo skaits ir samazinājies (tas ir ievērojami mazāks kā pirms 10 un vairāk gadiem) – iztrūkst statistiski salīdzināmi dati, lai konstatētu CSNg gūto traumu iemeslus – CSNg ar bojāgājušiem ir mazāk, bet ar ievainotiem to daudz. Jāsecina, ka šobrīd visi ievainotie ir statistiski savā starpā nesalīdzināmi – ņemot vērā esoši traumu statistikas datu uzskaites kārtību nav iespējams korekti izvērtēt, vai vairumā traumas ir bijušas smagas vai ir bijušas mazāk smagas traumas vai arī tikai viegli ievainojumi. Attiecīgi nav iespējams arī identificēt specifiskus rīcības virzienus un pasākumus, kas būtu jāīsteno, lai novērstu vai mazinātu sekas CSNg ar bojāgājušiem vai ievainotiem. Statistiski salīdzināmus datus būs iespēja izmantot gan satiksmes drošības kampaņu organizēšanā, gan autobūvē, gan papildus prasību noteikšanā normatīvajos aktos – būs uzskatāmāk redzams, kādas tieši traumas personas gūst CSNg.”  “Vienlaikus ir jāņem vērā, ka Eiropas Parlamenta un Padomes 2016.gada 27.aprīļa Regula (ES) 2016/679 *par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK* (turpmāk – Regula 2016/679) 89. pants paredz atkāpes, kas attiecas uz apstrādi arhivēšanas nolūkos sabiedrības interesēs, zinātniskās vai vēstures pētniecības nolūkos vai statistikas nolūkos. Turklāt grozījumu Pacientu tiesību likumā izstrādes laikā tiktu arī vērtēts, lai tiktu nodrošināta tikai tādu personas datu apstrāde, kas nepieciešama tikai minimālā apjomā, tādējādi ievērojot prasības, kas noteiktas Regulā 2016/679.  “ |
| **Finanšu ministrijas 16.11.2018. atzinums Nr.12/A-2/5639** | | | | |
| 10. | Skatīt Ministru kabineta sēdes protokollēmumu. | 1. Ņemot vērā, ka informatīvā ziņojuma projekta saturs atbilst konceptuālajam ziņojumam, uzskatām, ka tas ir precizējams atbilstoši Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” V sadaļā norādītajam, pārdēvējot to par konceptuālo ziņojumu un attiecīgi protokollēmuma projektu aizstājot ar Ministru kabineta rīkojuma projektu, iekļaujot tajā visu nepieciešamo informāciju. | **Panākta vienošanās starpinstitūciju sanāksmes laikā.**  Satiksmes ministrija ir precizējusi informatīvo ziņojumu un Ministru kabineta sēdes protokollēmumu, taču vienlaikus vērš uzmanību, ka jautājums par projekta realizācijai nepieciešamajām izmaksām un nepieciešamo finansējuma apmēru no valsts budžeta ir izskatāms ārpus šī konceptuālā ziņojuma, ņemot vērā, ka Veselības ministrija ir paudusi viedokli par nepieciešamību izstrādāt papildus informatīvo ziņojumu - skat. Veselības ministrijas 15.11.2018. atzinuma Nr.01-09/5307 3.punktu!  Satiksmes ministrijas ieskatā finansējums tā avots un apmērs ir jāparedz politikas plānošanas dokumentā – “Vidus posma izvērtējums “Ceļu satiksmes drošības plānam 2017.-2020.gadam””, kas tiks izstrādāts 2019.gada otrajā ceturksnī.  Saskaņā ar sanāksmē panākto vienošanos starp FM un SM, turpmākajā saskaņošanā un iesniedzot MK projekts tiek virzīts kā informatīvais ziņojums. | Skatīt Ministru kabineta sēdes protokollēmumu un precizēto informatīvo ziņojumu. |
| 11. | Skatīt informatīvo ziņojumu. | 2. Informatīvā ziņojuma projektā (5.lpp.) norādīts, ka projekta ieviešanai nepieciešamās sistēmas izstrādes izmaksas (bez PVN) sastāda aptuveni 106 200 *euro*, vienlaikus nav sniegta informācija, vai minētās izmaksas attiecas uz pilnīgi jauna projekta izstrādi vai arī uz esošo sistēmu paplašināšanu (1.tabula “Realizācijas alternatīvas”), turklāt nav norādīts, kuras ministrijas budžetā tiks rasts nepieciešamais finansējums. Ņemot vērā minēto, norādītā informācija ir precizējama, tajā skaitā norādot konkrētu nepieciešamā finansējuma apmēru sistēmas izstrādes izmaksām un uzturēšanas izmaksām, sniedzot to detalizētu aprēķinu. | **Panākta vienošanās starpinstitūciju sanāksmē.**  Satiksmes ministrija ir precizējusi informatīvo ziņojumu, tajā iekļaujot informāciju, ka minētās izmaksas attiecas uz esošo sistēmu paplašināšanu.  Vienlaikus jānorāda, ka jautājums skatāms kontekstā ar Veselības ministrijas 15.11.2018. atzinuma Nr.01-09/5307 3.punktu!  Satiksmes ministrijas ieskatā finansējums, tā avots un apmērs ir jāparedz politikas plānošanas dokumentā – “Vidus posma izvērtējums “Ceļu satiksmes drošības plānam 2017.-2020.gadam””, kas tiks izstrādāts 2019.gada otrajā ceturksnī.  Vienlaikus kā potenciālais finansējuma avots būtu jāizvērtē arī finansējums, ko CSNg novēršanas pasākumu veikšanai apdrošinātāji katru ceturksni ieskaita Transportlīdzekļu apdrošinātāju biroja kontā (Skatīt Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.panta pirmo un otro daļu).  Saskaņā ar sanāksmē pausto informāciju, precizēts informatīvais ziņojums un papildināts ar pasākuma realizēšanai nepieciešamo finansējumu, tā avotu, kā arī sistēmas uzturēšanas izmaksām. | Skatīt informatīvo ziņojumu. |
| **Pārresoru koordinācijas centra 20.11.2018. atzinums Nr.1.2-7/175** | | | | |
| 12. | Ministru kabineta sēdes protokollēmuma 3.punkts:  “3. Veselības ministrijai līdz 2019.gada 31.decembrim iesniegt izskatīšanai Ministru kabinetā grozījumus Pacientu tiesību likumā, lai likumā tiktu iekļautas normas, kas paredz datu apmaiņu starp Nacionālo veselības dienestu un Iekšlietu ministrijas Informācijas centru par ceļu satiksmes negadījumos cietušo personu veselības stāvokli.” | 1. lūdzam izvērtēt iespēju precizēt Ministru kabineta sēdes protokollēmuma projekta 3.punktu, nosakot, ka datu apmaiņa starp Nacionālo veselības dienestu un Iekšlietu ministrijas Informācijas centru tiek veikta par ceļu satiksmes negadījumos cietušo personu ievainojumu (traumu) atbilstību MAIS3+ klasifikācijai, nevis par šo personu veselības stāvokli, kas ir daudz plašāks informācijas apjoms kā nepieciešams ceļu satiksmes drošības statistikas veidošanai; | **Iebildums ņemts vērā.**  Precizēts Ministru kabineta sēdes protokollēmums. | Ministru kabineta sēdes protokollēmuma 3.punkts:  “3. Veselības ministrijai līdz 2019.gada 1.oktobrim iesniegt Ministru kabinetā priekšlikumus grozījumiem Pacientu tiesību likumā, kas nodrošinātu, ka normatīvajos aktos tiek iekļautas normas, kas paredz datu apmaiņu starp Nacionālo veselības dienestu un Iekšlietu ministrijas Informācijas centru par ceļu satiksmes negadījumos ievainoto personu ievainojumu (traumu) atbilstību MAIS3+ klasifikācijai. “ |
| 13. | Ministru kabineta sēdes protokollēmuma 3. un 4.punkts:  “3. Veselības ministrijai līdz 2019.gada 30.aprīlim iesniegt izskatīšanai Ministru kabinetā grozījumus Pacientu tiesību likumā, lai likumā tiktu iekļautas normas, kas paredz datu apmaiņu starp Nacionālo veselības dienestu un Iekšlietu ministrijas Informācijas centru par ceļu satiksmes negadījumos cietušo personu veselības stāvokli.  4. Iekšlietu ministrijai līdz 2019.gada 31.maijam iesniegt izskatīšanai Ministru kabinetā noteikumu projektu “Grozījumi Ministru kabineta 2010.gada 26.janvāra noteikumos Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi””, lai nodrošinātu informatīvajā ziņojumā minētā procesa attiecībā uz vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanu, kā arī noteiktu valsts akciju sabiedrībai “Ceļu satiksmes drošības direkcija” pienākumu katru kalendāro gadu nodrošināt informācijas par ceļu satiksmes negadījumos cietušām personu traumām atbilstoši MAIS3+ klasifikatoram iesniegšanu Eiropas Komisijai.” | 2. lūdzam izvērtēt iespēju saskaņot Ministru kabineta sēdes protokollēmuma projekta 3.punktā un 4.punktā minētos uzdevumu izpildes termiņus, ņemot vērā, ka datu apmaiņa starp Nacionālo veselības dienestu un Iekšlietu ministrijas Informācijas centru būs iespējama tikai pēc protokollēmuma projekta 3.punktā minēto grozījumu Pacientu tiesību likumā spēkā stāšanās. | **Iebildums ņemts vērā.**  Precizēts Ministru kabineta sēdes protokollēmums – grozījumu Pacientu tiesību likumā un grozījumu Ministru kabineta 2010.gada 26.janvāra noteikumos Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi” iesniegšanas termiņš mainīts. | Ministru kabineta sēdes protokollēmuma 3. un 4.punkts:  “3. Veselības ministrijai līdz 2019.gada 31.decembrim iesniegt Ministru kabinetā grozījumus Pacientu tiesību likumā, kas nodrošinātu, ka normatīvajos aktos tiek iekļautas normas, kas paredz datu apmaiņu starp Nacionālo veselības dienestu un Iekšlietu ministrijas Informācijas centru par ceļu satiksmes negadījumos ievainoto personu ievainojumu (traumu) atbilstību MAIS3+ klasifikācijai.  4. Iekšlietu ministrijai līdz 2020.gada 1.martam iesniegt izskatīšanai Ministru kabinetā noteikumu projektu “Grozījumi Ministru kabineta 2010.gada 26.janvāra noteikumos Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi””, lai nodrošinātu konceptuālajā ziņojumā minētā procesa attiecībā uz vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanu, kā arī noteiktu valsts akciju sabiedrībai “Ceļu satiksmes drošības direkcija” pienākumu katru kalendāro gadu nodrošināt informācijas par ceļu satiksmes negadījumos cietušām personu traumām atbilstoši MAIS3+ klasifikatoram iesniegšanu Eiropas Komisijai.” |
| **Iekšlietu ministrijas 23.11.2018. atzinums Nr.1-57/2606** | | | | |
| 14. | Ministru kabineta sēdes protokollēmuma 2.punkts:  “2. Noteikt Iekšlietu ministriju, Satiksmes ministriju un Veselības ministriju par atbildīgajām institūcijām vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanā.” | 1. Protokollēmuma 2.punktā paredzēts noteikt Iekšlietu ministriju kā pirmo atbildīgo institūciju vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanā. Vēršam uzmanību, ka Iekšlietu ministrija saskaņā ar Ministru kabineta 2003.gada 29.aprīļa noteikumu Nr.240 “Iekšlietu ministrijas nolikums” 1.punktu ir vadošā valsts pārvaldes iestāde iekšlietu nozarē, kas ietver noziedzības apkarošanas, sabiedriskās kārtības un drošības aizsardzības, personas tiesību un likumīgo interešu aizsardzības, valsts robežas drošības, ugunsdrošības, ugunsdzēsības, glābšanas, civilās aizsardzības, iedzīvotāju uzskaites un dokumentēšanas, kā arī migrācijas un pilsonības jautājumu apakšnozares. Ziņojumā (2.lappuse) norādīts, ka MAIS3+ tiek ieviests ar mērķi nodrošināt derīgus, ticamus un salīdzināmus datus Eiropas Savienības līmenī, kā arī nodrošināt atbalstu satiksmes drošības politikas veidotājiem Eiropas Savienības un nacionālā līmenī.  Saskaņā ar Ministru kabineta 2003.gada 29.aprīļa noteikumu Nr.242 “Satiksmes ministrijas nolikums” 1.punktu Satiksmes ministrija ir vadošā valsts pārvaldes iestāde transporta un sakaru nozarēs. Transporta nozare ietver dzelzceļa, autosatiksmes, jūrniecības un aviācijas apakš­nozares, kā arī pasažieru pārvadājumu, tranzītpārvadājumu un bīstamo kravu pārvadājumu jomas. Autosatiksmes apakšnozare ietver autotransporta, autoceļu un ceļu satiksmes drošības jomas. Sakaru nozare ietver elektronisko sakaru (arī sakaru un datu pārraides kanālus valsts pārvaldes jomā) un pasta apakšnozares. Satiksmes ministrija saskaņā ar minēto noteikumu 5.9.apakšpunktu organizē un koordinē valsts politikas izstrādi un īstenošanu satiksmes drošības jomā.  Ņemot vērā minēto, lūdzam precizēt Protokollēmuma 1.punktu, norādot Satiksmes ministriju, kā pirmo atbildīgo institūciju vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanā. | **Panākta vienošanās starpinstitūciju sanāksmē.**  Satiksmes ministrija ir precizējusi Ministru kabineta sēdes protokollēmumu 1.punktu, norādot Satiksmes ministriju kā pirmo atbildīgo institūciju vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanā, taču norāda, ka gan grozījumu veikšana Pacientu tiesību likumā, gan Ministru kabinetā noteikumu projektu “Grozījumi Ministru kabineta 2010.gada 26.janvāra noteikumos Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi”” ir Veselības ministrijas un Iekšlietu ministrijas kompetencē. Turklāt arī tehnisko un organizatorisko prasību izpilde tiks nodrošināta Veselības ministrijas un Iekšlietu ministrijas pārraudzībā esošo institūciju darba uzdevumu ietvaros.  Satiksmes ministrija ir atstājusi protokollēmuma projekta 1.punktā Satiksmes ministriju kā pirmo institūciju, taču vienlaikus norāda, ka pasākumi, kas nepieciešami uzdevuma izpildei nav tās kompetencē, bet gan tie ir Veselības ministrijas un Iekšlietu ministrijas padotības iestāžu kompetencē. | Ministru kabineta sēdes protokollēmuma 2.punkts:  “2. Noteikt Satiksmes ministriju, Iekšlietu ministriju un Veselības ministriju par atbildīgajām institūcijām vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanā.” |
| 15. | Ministru kabineta sēdes protokollēmuma 3.punkts:  “3. Veselības ministrijai līdz 2019.gada 30.aprīlim iesniegt izskatīšanai Ministru kabinetā grozījumus Pacientu tiesību likumā, lai likumā tiktu iekļautas normas, kas paredz datu apmaiņu starp Nacionālo veselības dienestu un Iekšlietu ministrijas Informācijas centru par ceļu satiksmes negadījumos cietušo personu veselības stāvokli.” | 2. Protokollēmuma 3.punkts paredz, ka Veselības ministrijai līdz 2019.gada 30.aprīlim jāiesniedz izskatīšanai Ministru kabinetā grozījumus Pacientu tiesību likumā, lai likumā tiktu iekļautas normas, kas paredz datu apmaiņu starp Nacionālo veselības dienestu un Iekšlietu ministrijas Informācijas centru par ceļu satiksmes negadījumos cietušo personu veselības stāvokli. Vēršam uzmanību, ka no minētā nav skaidrs, kādu tieši informāciju par ceļu satiksmes negadījumos cietušo personu veselības stāvokli pēc grozījumu veikšanas Pacientu tiesību likumā būs tiesīgs saņemt Iekšlietu ministrijas Informācijas centrs. Vienlaikus norādām, ka informācijas par pacientu apstrāde bez viņa paša piekrišanas ir privātās dzīves ierobežojums un minētā informācija ir vispāratzīta par īpaši aizsargājamu. Līdz ar to institūciju loks un tām pieejamās informācijas apjoms ir ierobežots. Proti, pieeja šādai informācijai jānodrošina tikai tādām institūcijām, kuras veic steidzamas un neatliekamas darbības konkrētu personu interešu aizsardzībai un tiesībpārkāpumu novēršanai vai kuru funkciju izpilde ir tieši saistīta ar informācijas par pacientu apstrādi, nodrošinot veselības aprūpes pakalpojumu sniegšanu. [Pacientu tiesību likuma](https://likumi.lv/ta/id/203008-pacientu-tiesibu-likums) [10.panta](https://likumi.lv/ta/id/203008-pacientu-tiesibu-likums#p10) piektajā daļā ir izsmeļoši uzskaitīti gadījumi, kad informācija par pacientu nododama valsts institūcijai ar ārstniecību nesaistītiem mērķiem. Piemērojot šo normu, vienlaikus ir jāievēro gan [Fizisko personu datu apstrādes likuma](https://likumi.lv/ta/id/4042-fizisko-personu-datu-aizsardzibas-likums) prasības, gan Eiropas Parlamenta un Padomes 2016. gada 27. aprīļa regula (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV). Vērtējot to, vai sabiedrības iegūtais labums būs lielāks nekā personām nodarītais kaitējums, likumdevējs, nosakot kritērijus personas sensitīvo datu apstrādei, ir paredzējis tikai konkrētas likumā noteiktas institūcijas, kurām piešķirtas tiesības šādus datus apstrādāt, tādējādi aizsargājot [Satversmes](https://likumi.lv/ta/id/57980-latvijas-republikas-satversme) [96.pantā](https://likumi.lv/ta/id/57980-latvijas-republikas-satversme#p96) noteiktās personu pamattiesības.  Kā atzinusi Latvijas Republikas Satversmes tiesa, tiesību aktiem, kuros nosaka personas datu aizsardzības garantijas, ir jāatbilst datu aizsardzības jomas principiem. Tajos jāparedz skaidrs mērķis, kura dēļ informācija par pacientu ir sniedzama, un jānosaka pēc iespējas nepārprotams šīs informācijas apstrādes nolūks, kā arī sniedzamās informācijas apjoms un veids *(skat. 2011.gada 14.marta* [*Latvijas Republikas Satversmes tiesas*](https://likumi.lv/ta/id/227191) *spriedumu lietā Nr.2010-51-01)*.  Ņemot vērā minēto, lūdzam precizēt Protokollēmuma 3.punktu un Ziņojumu, lai viennozīmīgi būtu skaidrs, kādu tieši informāciju par ceļu satiksmes negadījumos cietušo personu veselības stāvokli pēc grozījumu veikšanas Pacientu tiesību likumā būs tiesīgs saņemt Iekšlietu ministrijas Informācijas centrs un kāds ir vārdu ,,personas veselības stāvoklis” tvērums. | **Iebildums ņemts vērā.**  Precizēts Ministru kabineta sēdes protokollēmuma 3.punkts. | Ministru kabineta sēdes protokollēmuma 3.punkts:  “3. Veselības ministrijai līdz 2019.gada 31.decembrim iesniegt Ministru kabinetā grozījumus Pacientu tiesību likumā, kas nodrošinātu, ka normatīvajos aktos tiek iekļautas normas, kas paredz datu apmaiņu starp Nacionālo veselības dienestu un Iekšlietu ministrijas Informācijas centru par ceļu satiksmes negadījumos ievainoto personu ievainojumu (traumu) atbilstību MAIS3+ klasifikācijai.” |
| 16. | Ministru kabineta sēdes protokollēmuma 4.punkts:  “4. Iekšlietu ministrijai līdz 2019.gada 31.maijam iesniegt izskatīšanai Ministru kabinetā noteikumu projektu “Grozījumi Ministru kabineta 2010.gada 26.janvāra noteikumos Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi””, lai nodrošinātu informatīvajā ziņojumā minētā procesa attiecībā uz vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanu, kā arī noteiktu valsts akciju sabiedrībai “Ceļu satiksmes drošības direkcija” pienākumu katru kalendāro gadu nodrošināt informācijas par ceļu satiksmes negadījumos cietušām personu traumām atbilstoši MAIS3+ klasifikatoram iesniegšanu Eiropas Komisijai.” | 3. Protokollēmuma 4.punktā paredzēts Iekšlietu ministrijai līdz 2019.gada 31.maijam iesniegt izskatīšanai Ministru kabinetā noteikumu projektu ,,Grozījumi Ministru kabineta 2010.gada 26.janvāra noteikumos Nr.75 ,,Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi””, lai nodrošinātu Ziņojumā minētā procesa attiecībā uz vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanu. Norādām, ka Iekšlietu ministrija minētā uzdevuma izpildi varēs uzsākt tikai pēc tam, kad Veselības ministrija saskaņā ar Protokollēmuma 3.punktu būs izpildījusi tai doto uzdevumu un likumprojekts ,,Grozījumi Pacientu tiesību likumā” Saeimā būs pieņemts otrajā lasījumā. Turklāt, lai nodrošinātu Ziņojumā minētā procesa attiecībā uz vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanu, nepieciešams veikt datu apmaiņas sistēmas izstrādi, kas ir laikietilpīgs process, kas saskaņā ar Ziņojumā norādīto informāciju varētu izmaksāt aptuveni 106 200 euro.  Ņemot vērā minēto, lūdzam precizēt (nosakot vēlāku) Protokollēmuma 4.punktā Iekšlietu ministrijai dotā uzdevuma izpildes termiņu. | **Iebildums ņemts vērā.**  Mainīts uzdevuma izpildes termiņš. | Ministru kabineta sēdes protokollēmuma 4.punkts:  “4. Iekšlietu ministrijai līdz 2020.gada 1.martam iesniegt izskatīšanai Ministru kabinetā noteikumu projektu “Grozījumi Ministru kabineta 2010.gada 26.janvāra noteikumos Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi””, lai nodrošinātu konceptuālajā ziņojumā minētā procesa attiecībā uz vienotas ceļu satiksmes negadījumos smagi cietušo statistikas datu uzskaites atbilstoši MAIS3+ prasībām ieviešanu, kā arī noteiktu valsts akciju sabiedrībai “Ceļu satiksmes drošības direkcija” pienākumu katru kalendāro gadu nodrošināt informācijas par ceļu satiksmes negadījumos cietušām personu traumām atbilstoši MAIS3+ klasifikatoram iesniegšanu Eiropas Komisijai.” |
| 17. | Skatīt Ministru kabineta sēdes protokollēmumu. | 4. Ņemot vērā, ka Ziņojuma sadaļā “Īstenojamie pasākumi un priekšlikumi” ietverto datu apmaiņas pasākumu īstenošanai nepieciešams papildu finansējums, lūdzam papildināt Protokollēmuma projektu, paredzot uzdevumu attiecībā uz papildu nepieciešamā finansējuma nodrošināšanu. | **Panākta vienošanās starpinstitūciju sanāksmē.**  Jautājums izskatāms kontekstā ar Veselības ministrijas 15.11.2018. atzinumu Nr.01-09/530 un Finanšu ministrijas 16.11.2018. atzinumu Nr.12/A-2/5639.  finansējums, tā avots un apmērs ir jāparedz politikas plānošanas dokumentā – “Vidus posma izvērtējums “Ceļu satiksmes drošības plānam 2017.-2020.gadam””, kas tiks izstrādāts 2019.gada otrajā ceturksnī. Vienlaikus kā potenciālais finansējuma avots būtu jāizvērtē arī finansējums, ko CSNg novēršanas pasākumu veikšanai apdrošinātāji katru ceturksni ieskaita Transportlīdzekļu apdrošinātāju biroja kontā (Skatīt Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.panta pirmo un otro daļu).  Saskaņā ar sanāksmē pausto informāciju, precizēts informatīvais ziņojums un papildināts ar pasākuma realizēšanai nepieciešamo finansējumu, tā avotu, kā arī sistēmas uzturēšanas izmaksām. | Skatīt Ministru kabineta sēdes protokollēmumu. |
| 18. | Skatīt informatīvo ziņojumu. | 5. Precizēt Ziņojuma sadaļu “Eiropas Savienības stratēģija un mērķi”. Sadaļas trešajā rindkopā sniegts “MAIS3+” atšifrējums. Šis atšifrējums Iekšlietu ministrijas ieskatā nav korekts un neatspoguļo “MAIS3+” būtību, jo, atbilstoši publiski pieejamajai informācijai, “MAIS3+” abreviatūra tiek izmantota ceļu satiksmes negadījumos smagi ievainoto personu definīcijā. MAIS traumu klasifikators tiek izmantots, lai noteiktu ceļu satiksmes negadījumā gūto traumu smaguma pakāpi skalā no 1 līdz 6. Attiecīgi personas, kuras guvušas traumas ar smaguma pakāpi no 1 līdz 2, tiek uzskatītas par viegli ievainotām, bet personas, kuras guvušas traumas ar smaguma pakāpi no 3 līdz 6, tiek uzskatītas par smagi ievainotām. | **Iebildums ņemts vērā.**  Precizēta konceptuālā ziņojuma sadaļas “Eiropas Savienības stratēģija un mērķi” 3.rindkopa. | Skatīt informatīvo ziņojumu. |
| 19. | Skatīt informatīvo ziņojumu. | 6. Precizēt Ziņojuma sadaļu “Situācija Latvijā”. Iekšlietu ministrijas ieskatā šajā sadaļā būtu precīzi jāformulē problēmjautājuma būtība, proti, Latvijā saskaņā ar Ministru kabineta 2010.gada 26.janvāra noteikumu Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi” 7.1.apakšpunktu par ceļu satiksmes negadījumā smagi ievainotu tiek atzīta persona, kura ārstējusies stacionārā ilgāk par 24 stundām, neņemot vērā MAIS traumu smaguma skalu. Minēto noteikumu 14.punktā noteikts pienākums ārstniecības iestādēm nekavējoties ziņot Valsts policijai par personām, kurām sniegta medicīniskā palīdzība saistībā ar negadījumā gūtajiem ievainojumiem (bez traumu smaguma pakāpes detalizācijas). Saskaņā ar šo noteikumu 15.punktu ziņas par negadījumā cietušajām personām Valsts policija aktualizē atbilstoši ārstniecības iestāžu sniegtajiem datiem 30 dienu laikā pēc negadījuma. Līdz ar to Valsts policijā uzkrātie dati par personām, kuras cietušas ceļu satiksmes negadījumos Latvijā, nav precīzi (salīdzinājumā ar citu valstu datiem, kuru uzkrāšanā tiek pielietota MAIS traumu skala). | **Iebildums ņemts vērā.**  Precizēta informatīvā ziņojuma sadaļa “Situācija Latvijā”. | Skatīt informatīvo ziņojumu. |
| 20. | Skatīt informatīvo ziņojumu! | 7. Precizēt Ziņojuma sadaļu “Īstenojamie pasākumi un priekšlikumi”.  1) Apkopojot sadaļā norādīto informāciju, secināms, ka Satiksmes ministrijas priekšlikums turpmākai rīcībai paredz vienu risinājumu - datu par ceļu satiksmes negadījumā cietušo personu traumām (MAIS klasifikatora veidā) nodošanu no ārstniecības iestādēm (ar Nacionālā veselības dienesta starpniecību) Valsts policijai (ar Iekšlietu ministrijas Informācijas centra starpniecību).  Iekšlietu ministrijas ieskatā Ziņojums papildināms ar alternatīvu risinājumu, paredzot datu par ceļu satiksmes negadījumā cietušajām personām (MAIS traumu skalas veidā) nodošanu no ārstniecības iestādēm Valsts policijai. Šāda risinājuma ieviešanai, iespējams, nebūtu nepieciešami grozījumi Pacientu tiesību likumā un līdz ar to risinājums būtu ieviešams īsākos termiņos.    2) Ziņojuma 5.lappusē attēlots datu apmaiņas process starp Nacionālo veselības dienestu (NVD) un Iekšlietu ministrijas Informācijas centru (IeM IC) par CSNg cietušām personām un to diagnozēm, kā arī norādīts, ka “Provizoriskās aplēses liecina, ka šāda projekta ieviešanai nepieciešamās sistēmas izstrādes izmaksas (bez PVN) sastāda aptuveni ~106 200 euro, tomēr jāņem vērā, ka sistēmas izstrādei būtu jāveido iepirkums, tādēļ pašlaik gala izmaksas noteikt ir apgrūtināti. Turklāt kopējās izmaksas arī ietekmētu uzdotā tehniskā specifikācija un dotie uzdevumi, kā arī plānotais realizācijas termiņš. Pašlaik arī aplēses liecina, ka uzturēšanas izmaksas gadā sastādīs 16% no izstrādes izmaksām. Izstrādes periods būtu jānosaka 6 mēnešu laikā kopš līguma noslēgšanas ar izstrādātāju. Plašākas sistēmas izstrādes realizācijas alternatīvas un tehniskās prasības ir sniegtas 1.tabulā un pielikumā.”  Lūdzam papildināt sadaļu ar prognozēto izmaksu, kas radīsies Iekšlietu ministrijai, detalizētu aprēķinu:  “Lai nodrošinātu ceļu satiksmes negadījumos smagi cietušo statistikas datu uzskaiti, ir nepieciešamas veikt izmaiņas Integrētajā iekšlietu informācijas sistēmā.  Provizoriskie izmaiņu veikšanas izdevumi (Iekšlietu ministrijas budžeta apakšprogramma 02.03.00 “Vienotās sakaru un informācijas sistēmas uzturēšana un vadība”) sastāda **38 769 *euro*** (72 cilvēkdienas x 445*euro* (vienas cilvēkdienas izmaksas saskaņā ar spēkā esošo informācijas sistēmas pilnveidošanas, uzturēšanas līgumu) + PVN 21%)  Izdevumi sedzami no EKK 5140 “Nemateriālo ieguldījumu izveidošana”  Turpmāk ik gadu nepieciešams papildus finansējums informācijas sistēmas funkcionalitātes nodrošināšanai **3 876 *euro* apmērā (**Kapitālie izdevumi):  38 769 *euro* x 10% =3 8761 *euro* (ar pievienotās vērtības nodokli) (EKK 5140 “Nemateriālo ieguldījumu izveidošana”)  1Uzturēšanas izdevumi tiek aprēķināti ņemot 10% no izmaiņu izmaksu apjoma.”  Ievērojot, ka norādītas sistēmas izstrādes realizācijas alternatīvas, prognozēto izmaksu aprēķini veicami arī par tām, kā arī nepieciešams papildināt priekšlikumus par turpmāko rīcību, norādot papildu nepieciešamo finanšu resursu avotu. | **Iebildums ņemts vērā.**  Precizēta konceptuālā ziņojuma sadaļa “Īstenojamie pasākumi un priekšlikumi” par prognozētajām izmaksām, taču attiecībā uz alternatīvo risinājumu, kurā tiktu nodrošināta datu nodošana par CSNg cietušām personām no ārstniecības iestādes Valsts policijai, Satiksmes ministrija norāda, ka iepriekš gan Satiksmes ministrijas organizētajās, gan citu institūciju organizētajās sanāksmēs/diskusijās šāds risinājums netika izskatīts. Turklāt minētājās sanāksmēs/diskusijās piedalījās gan pārstāvji no Valsts policijas, gan Iekšlietu ministrijas Informācijas centra, kas kā atbilstošāko risinājumu piedāvāja konceptuālajā ziņojumā ietverto. Ņemot vērā, ka Satiksmes ministrijas rīcībā nav plašāka informācija par alternatīviem risinājumiem, šāda informācija konceptuālajā ziņojumā netiek iekļauta.  Informatīvais ziņojums precizēts atbilstoši IeM sniegtajai informācijai par veicamajiem pasākumiem un tā īstenošanas izmaksām. | Skatīt informatīvo ziņojumu! |
| **Veselības ministrijas 25.03.2019. atzinums Nr.01-09/1371**  **Veselības ministrijas 26.04.2019. atzinums Nr.01-09/1811** | | | | |
| 21. | Ministru kabineta sēdes protokollēmuma 3.punkts:  “3. Veselības ministrijai līdz 2019.gada 31.decembrim iesniegt Ministru kabinetā grozījumus Pacientu tiesību likumā, kas nodrošinātu, ka normatīvajos aktos tiek iekļautas normas, kas paredz datu apmaiņu starp Nacionālo veselības dienestu un Iekšlietu ministrijas Informācijas centru par ceļu satiksmes negadījumos ievainoto personu ievainojumu (traumu) atbilstību MAIS3+ klasifikācijai.” | 1. Ņemot vērā 2019. gada 25. februārī starpinstitūciju sanāksmē iesaistīto institūciju panākto vienošanos pasākumu, kas paredz piesaistīt papildu finansējumu CSNg cietušo personu datu uzskaitei atbilstoši MAIS3+ prasībām (turpmāk – pasākums), tā finansēšanas avotu, īstenošanas termiņus iekļaut Satiksmes ministrijas politikas plānošanas dokumentā “Vidus posma izvērtējums “Ceļu satiksmes drošības plānam 2017. - 2020. gadam”” (turpmāk – Vidus posma izvērtējuma dokumenta projekts), lūdzam svītrot:   * 1. Ministru kabineta sēdes protokollēmuma projekta 3. punktu, kas paredz līdz 2019. gada 31. decembrim veikt nepieciešamos grozījumus Pacientu tiesību likumā.   2. no Informatīvā ziņojuma projekta sadaļas “Priekšlikumi turpmākai rīcībai” 1. punktu.   **Veselības ministrijas 26.04.2019. atzinums Nr.01-09/1811:**  Veselības ministrija savas kompetences ietvaros ir izskatījusi Satiksmes ministrijas atkārtoti precizēto Informatīvā ziņojuma par vienotu ceļu satiksmes negadījumos smagi ievainoto personu statistikas datu uzskaiti atbilstoši MAIS3+ prasībām projektu (VSS-1110, VSS prot. Nr. 43 19.§) (turpmāk – Informatīvā ziņojuma projekts), tā izziņu un Ministru kabineta sēdes protokollēmuma projektu un neuztur Veselības ministrijas 25.03.2019. atzinumā Nr.01-09/1371 1. un 2. punktā norādītos iebildumus, kā arī saskaņo Informatīvā ziņojuma projekta turpmāko virzību bez priekšlikumiem un iebildumiem. | **Iebildumi atsaukti.**  2018. gada maijā Eiropas Komisija publicēja *Stratēģisko rīcības plānu ceļu satiksmes drošībai*, kas ietver jaunu ilgtermiņa mērķi līdz 2030.gadam uz pusi samazināt ceļu satiksmes negadījumos bojāgājušo skaitu, kā arī iezīmēt mērķi, kas paredz uz pusi arī samazināt CSNg traumu smagumu līdz 2030.gadam. Lai īstenotu turpmākus politikas plānošanas pasākums un būtu iespējams ieviest jaunus rīcības virzienus, prioritāri būtiska ir vienota CSNg smagi ievainoto personu statistikas datu uzskaite atbilstoši MAIS3+ prasībām.  Satiksmes ministrija norāda, ka 2019.gada 25.februāra sanāksmē iesaistītās institūcijas vienojās par likumprojekta “grozījumi Pacientu tiesību likumā” sagatavošanu līdz 2019.gada 31.decembrim un finansējumu MAIS3+ tehniskā risinājuma (datu apmaiņas īstenošanai nepieciešamo pasākumu un sistēmas izstrādes realizācijai) ieviešanas nodrošināšanai paredzēt no līdzekļiem, par kuru piešķiršanu lemj Ceļu satiksmes drošības padomes (saskaņā ar OCTA likuma 57.panta pirmo un otro daļu).  Satiksmes ministrija uzsver, ka likumprojekta izstrāde īstenojama līdz 2019.gada beigām - ņemot vērā Satiksmes ministrijas skaidrojumu sākumā, grozījumu likumā ir jāveic pēc iespējas steidzami. Turklāt, balstoties uz 2019.gada 25.februāra starpinstitūciju sanāksmē izskanējušo informāciju, likumprojektā “Grozījumi Pacientu tiesību likumā” nav jāveic apjomīgi grozījumi - Pacientu tiesību likums ir jāpapildina ar normu, kas paredzētu informācijas saņemšanu/nodošanu starp institūcijām par CSNg cietušo personu noteiktam mērķim.  Vienlaikus Satiksmes ministrija norāda, ka turpmākas darbības MAIS3+ ieviešanai uzsākamas un tiks īstenotas tikai pēc attiecīgo grozījumu pieņemšanas Pacientu tiesību likumā. | Ministru kabineta sēdes protokollēmuma 3.punkts:  “3. Veselības ministrijai izstrādāt un veselības ministram līdz 2019.gada 31.decembrim iesniegt Ministru kabinetā grozījumus Pacientu tiesību likumā, kas nodrošinātu, ka normatīvajos aktos tiek iekļautas normas, kas paredz datu apmaiņu starp Nacionālo veselības dienestu un Iekšlietu ministrijas Informācijas centru par ceļu satiksmes negadījumos ievainoto personu ievainojumu (traumu) atbilstību MAIS3+ klasifikācijai.” |
| 22. | Skatīt informatīvo ziņojumu. | 2. Lūdzam pasākumu “Veikt nepieciešamās izmaiņas Pacientu tiesību likumā saistībā ar CSNg cietušo personu datu uzskaiti atbilstoši MAIS3+ prasībām” iekļaut Vidus posma izvērtējuma dokumenta projektā, kurā minētajam pasākumam jau tiks paredzēts konkrēts nepieciešamā papildu finansējuma apjoms, tā avots, atbildīgā ministrija vai institūcija, kuras budžetā tiks rasts nepieciešamais papildu finansējums un pasākuma izpildes termiņi. Saskaņā ar iepriekšminēto norādīto informāciju Veselības ministrija paredzēs izpildes termiņu Pacientu tiesību likuma grozījumu iesniegšanai Ministru kabinetā. Sekojoši atbilstoši šajā punktā minētajam iebildumam lūdzam precizēt Informatīvā ziņojuma projektu.  **Veselības ministrijas 26.04.2019. atzinums Nr.01-09/1811:**  Veselības ministrija savas kompetences ietvaros ir izskatījusi Satiksmes ministrijas atkārtoti precizēto Informatīvā ziņojuma par vienotu ceļu satiksmes negadījumos smagi ievainoto personu statistikas datu uzskaiti atbilstoši MAIS3+ prasībām projektu (VSS-1110, VSS prot. Nr. 43 19.§) (turpmāk – Informatīvā ziņojuma projekts), tā izziņu un Ministru kabineta sēdes protokollēmuma projektu un neuztur Veselības ministrijas 25.03.2019. atzinumā Nr.01-09/1371 1. un 2. punktā norādītos iebildumus, kā arī saskaņo Informatīvā ziņojuma projekta turpmāko virzību bez priekšlikumiem un iebildumiem. | Skatīt informatīvo ziņojumu. |
| 23. | Skatīt informatīvo ziņojumu:  **Priekšlikumi turpmākai rīcībai:**  1. Veselības ministrijai ir nepieciešams sagatavot grozījumus Pacientu tiesību likumā, lai iekļautu likumā normas, kas paredz datu apmaiņu starp dažādām institūcijām par CSNg ievainoto personu ievainojumu (traumu) atbilstību MAIS3+ klasifikācijai.  2. Nacionālajam veselības dienestam ar Iekšlietu ministrijas Informācijas centru noslēgt starpresoru vienošanos, lai nodrošinātu datu apmaiņas īstenošanai nepieciešamo pasākumu un sistēmas izstrādes realizāciju, kā arī jāsniedz priekšlikumus sistēmas izstrādes finansēšanai no līdzekļiem, ko apdrošinātāji katru ceturksni ieskaita Transportlīdzekļu apdrošinātāju biroja kontā[[2]](#footnote-2), lai dati par CSNg ievainoto personu traumām tiktu reģistrēti atbilstoši MAIS3+ klasifikatoram.  3. Iekšlietu ministrijai sadarbībā ar Valsts policiju, Veselības ministriju un Nacionālo veselības dienestu ir jāsagatavo grozījumi Ministru kabineta 2010.gada 26.janvāra noteikumiem Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi”, lai dati par CSNg ievainoto personu traumām tiktu reģistrēti atbilstoši MAIS3+ klasifikatoram, kā arī, lai nodrošinātu informatīvajā ziņojumā minētā īstenošanu attiecībā uz vienotas ceļu satiksmes negadījumos smagi ievainoto statistikas datu uzskaites atbilstoši MAIS3+ prasībām ieviešanu, kā arī noteiktu valsts akciju sabiedrībai “Ceļu satiksmes drošības direkcija” pienākumu katru kalendāro gadu nodrošināt informācijas par ceļu satiksmes negadījumos ievainoto personu traumām atbilstoši MAIS3+ klasifikatoram iesniegšanu Eiropas Komisijai. | 3.Papildus norādām, ka saistībā ar Informatīvā ziņojuma projekta sadaļas “Priekšlikumi turpmākai rīcībai” 2. punktā noteikto, kas paredz, ka Nacionālajam veselības dienestam (turpmāk – NVD) ar Iekšlietu ministrijas Informācijas centru (turpmāk – IeM IC) ir jānoslēdz starpresoru vienošanās, lai nodrošinātu datu apmaiņas īstenošanai nepieciešamo pasākumu un sistēmas izstrādes realizāciju, kā arī jāsniedz priekšlikumus sistēmas izstrādes finansēšanai no līdzekļiem, ko apdrošinātāji katru ceturksni ieskaita Transportlīdzekļu apdrošinātāju biroja kontā, lai dati par CSNg ievainoto personu traumām tiktu reģistrēti atbilstoši MAIS3+ klasifikatoram:  3.1.starpresoru vienošanos var slēgt tikai tad, kad ir pieņemti nepieciešamie grozījumi visos normatīvajos aktos, pamatojoties uz kuriem tiktu slēgta starpresoru vienošanās, un ir veiktas vai vismaz uzsāktas nepieciešamās sistēmu izstrādes. Starpresoru vienošanos nepieciešams slēgt, lai nodrošinātu pastāvīgu sadarbību attiecībā tieši uz datu apmaiņu. Līdz ar to starpresoru vienošanās noslēgšana starp NVD un IeM IC būtu jānorāda kā noslēdzošais priekšlikums sadaļā “Priekšlikumi turpmākai rīcībai”. Savukārt, lai nodrošinātu datu apmaiņas īstenošanai nepieciešamo pasākumu un sistēmas izstrādes realizāciju, NVD un IeM IC iespējams varētu slēgt sadarbības līgumu, ja tāds būtu nepieciešams, ņemot vērā, ka izmaiņas katra iestāde veiks savas iestādes informācijas sistēmā.  3.2. norāde “kā arī jāsniedz priekšlikumus sistēmas izstrādes finansēšanai no līdzekļiem, ko apdrošinātāji katru ceturksni ieskaita Transportlīdzekļu apdrošinātāju biroja kontā” ir jāsvītro, jo Informatīvā ziņojuma projekta 6. lpp. pirmajā atkāpē ir norādīts, ka 2019. gadā ir jāizstrādā Vidus posma izvērtējuma dokumenta projekts. Līdz ar to pasākums tiks iekļauts šajā politikas plānošanas dokumentā, kurā norādīs arī tā finansēšanas avotu un īstenošanas termiņu. Vienlaicīgi vēršam uzmanību, ka starp pasākuma īstenošanas iesaistītajām institūcijām ir panākta vienošanās, ka kā potenciālais finansējuma avots būtu jāizvērtē arī finansējums, ko CSNg novēršanas pasākumu veikšanai apdrošinātāji katru ceturksni ieskaita Transportlīdzekļu apdrošinātāju biroja kontā, kas tiek sadalīts saskaņā ar Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57. panta pirmo, otro un trešo daļu. | **Iebildums ņemts vērā.**  1. Precizēts informatīvais ziņojums - starpresoru vienošanās noslēgšana starp NVD un IeM IC norādīts kā noslēdzošais priekšlikums sadaļā “Priekšlikumi turpmākai rīcībai”.  2. Precizēts informatīvais ziņojums – svītrota norāde “kā arī jāsniedz priekšlikumus sistēmas izstrādes finansēšanai no līdzekļiem, ko apdrošinātāji katru ceturksni ieskaita Transportlīdzekļu apdrošinātāju biroja kontā”. | Skatīt informatīvo ziņojumu:  **Priekšlikumi turpmākai rīcībai:**  1. Veselības ministrijai ir nepieciešams sagatavot grozījumus Pacientu tiesību likumā, lai iekļautu likumā normas, kas paredz datu apmaiņu starp dažādām institūcijām par CSNg ievainoto personu ievainojumu (traumu) atbilstību MAIS3+ klasifikācijai.  2. Iekšlietu ministrijai sadarbībā ar Valsts policiju, Veselības ministriju un Nacionālo veselības dienestu ir jāsagatavo grozījumi Ministru kabineta 2010.gada 26.janvāra noteikumiem Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi”, lai dati par CSNg ievainoto personu traumām tiktu reģistrēti atbilstoši MAIS3+ klasifikatoram, kā arī, lai nodrošinātu informatīvajā ziņojumā minētā īstenošanu attiecībā uz vienotas ceļu satiksmes negadījumos smagi ievainoto statistikas datu uzskaites atbilstoši MAIS3+ prasībām ieviešanu, kā arī noteiktu valsts akciju sabiedrībai “Ceļu satiksmes drošības direkcija” pienākumu katru kalendāro gadu nodrošināt informācijas par ceļu satiksmes negadījumos ievainoto personu traumām atbilstoši MAIS3+ klasifikatoram iesniegšanu Eiropas Komisijai.  3. Nacionālajam veselības dienestam ar Iekšlietu ministrijas Informācijas centru noslēgt starpresoru vienošanos, lai nodrošinātu datu apmaiņas īstenošanai nepieciešamo pasākumu un sistēmas izstrādes realizāciju, lai dati par CSNg ievainoto personu traumām tiktu reģistrēti atbilstoši MAIS3+ klasifikatoram. |
| **Iekšlietu ministrijas 26.03.2019. atzinums Nr.1-57/788** | | | | |
| 24. | Skatīt Ministru kabineta sēdes protokollēmumu:  “4. Iekšlietu ministrijai līdz 2020.gada 1.martam iesniegt izskatīšanai Ministru kabinetā noteikumu projektu “Grozījumi Ministru kabineta 2010.gada 26.janvāra noteikumos Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi””, lai nodrošinātu informatīvajā ziņojumā minētā procesa attiecībā uz vienotas ceļu satiksmes negadījumos smagi ievainoto statistikas datu uzskaites atbilstoši MAIS3+ prasībām ieviešanu, kā arī noteiktu valsts akciju sabiedrībai “Ceļu satiksmes drošības direkcija” pienākumu katru kalendāro gadu nodrošināt informācijas par ceļu satiksmes negadījumos ievainoto personu traumām atbilstoši MAIS3+ klasifikatoram iesniegšanu Eiropas Komisijai.” | 1. Protokollēmuma 4.punktā:  1.1. Ņemot vērā ziņojuma 8.lapā ietverto informāciju (Priekšlikumi turpmākai rīcībai, 3.punkts), papildināt pēc vārdiem “Iekšlietu ministrijai” ar vārdiem “sadarbībā ar Veselības ministriju un Satiksmes ministriju izstrādāt un iekšlietu ministram”.  1.2. Precizēt Iekšlietu ministrijai dotā uzdevuma izpildes termiņu, aizstājot vārdu ,,martam” ar vārdu ,,jūnijam”. Protokollēmuma 4.punktā paredzēts uzdevums Iekšlietu ministrijai līdz 2020.gada 1.martam iesniegt izskatīšanai Ministru kabinetā noteikumu projektu ,,Grozījumi Ministru kabineta 2010.gada 26.janvāra noteikumos Nr.75 ,,Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi””, lai nodrošinātu informatīvajā ziņojumā minētā procesa attiecībā uz vienotas ceļu satiksmes negadījumos smagi ievainoto statistikas datu uzskaites atbilstoši MAIS3+ prasībām ieviešanu, kā arī noteiktu valsts akciju sabiedrībai ,,Ceļu satiksmes drošības direkcija” pienākumu katru kalendāro gadu nodrošināt informācijas par ceļu satiksmes negadījumos ievainoto personu traumām atbilstoši MAIS3+ klasifikatoram iesniegšanu Eiropas Komisijai. Norādām, ka Iekšlietu ministrija minētā uzdevuma izpildi varēs nodrošināt tikai pēc tam, kad Veselības ministrija saskaņā ar Protokollēmuma 3.punktu būs izpildījusi tai doto uzdevumu un likumprojekts ,,Grozījumi Pacientu tiesību likumā” Saeimā būs pieņemts otrajā lasījumā (skat. 2010.gada 12.marta Valsts iestāžu juridisko dienestu vadītāju sanāksmes protokola Nr.2 1.§ 8.punktu).  1.3. Precizēt daļā, kas paredz grozījumus Ministru kabineta 2010.gada 26.janvāra noteikumos Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi””, lai (..) noteiktu valsts akciju sabiedrībai “Ceļu satiksmes drošības direkcija” (turpmāk – CSDD) pienākumu katru kalendāro gadu nodrošināt informācijas par ceļu satiksmes negadījumos ievainoto personu traumām atbilstoši MAIS3+ klasifikatoram iesniegšanu Eiropas Komisijai. Vēršam uzmanību, ka minētie Ministru kabineta noteikumi ir izdoti saskaņā ar likuma “Par policiju” 10.panta otrajā daļā ietverto deleģējumu Ministru kabinetam noteikt ceļu satiksmes negadījumu veidus, personu loku, kuras uzskatāmas par cietušām un bojā gājušām ceļu satiksmes negadījumos, kā arī ceļu satiksmes negadījumu reģistrēšanas un uzskaites, reģistrējamo ziņu saņemšanas un izsniegšanas kārtību un apjomu. Ja nepieciešams precizēt CSDD pienākumus sniegt statistikas datus Eiropas Komisijai, šādi precizējumi ir izdarāmi Ceļu satiksmes likuma 4.panta piektajā daļā, kurā ir noteikta CSDD kompetence, vai citā normatīvajā aktā.  Attiecīgi nepieciešams precizēt Ziņojuma tekstu (5.-6.lapa, 8.-9.lapa). | **Iebildums ņemts vērā.**  1. Attiecīgi papildināts Ministru kabineta sēdes protokollēmuma 4.punkts: “sadarbībā ar Veselības ministriju un Satiksmes ministriju izstrādāt un iekšlietu ministram”.  2. Attiecīgi precizēts Ministru kabineta sēdes protokollēmuma 4.punkts: “līdz 2020.gada 1.jūnijam”.  3. Attiecīgi precizēts Ministru kabineta sēdes protokollēmuma 4.punkts –labots teksts: “kā arī noteiktu valsts akciju sabiedrībai “Ceļu satiksmes drošības direkcija” pienākumu katru kalendāro gadu nodrošināt statistiku un tās analīzi par ceļu satiksmes negadījumos ievainoto personu traumām atbilstoši MAIS3+ klasifikatoram.”  un precizēta informatīvā ziņojuma 5.,6.,8.,9.lapa.  Vienlaikus Satiksmes ministrija pauž viedokli, ka Ceļu satiksmes likuma 4.panta piektajā daļā ietvertie valsts akciju sabiedrības “Ceļu satiksmes drošības direkcija” (turpmāk – CSDD) kompetenču uzskaitījumi citkārt paredz arī pienākumu CSDD pamatojoties uz informāciju, ko Iekšlietu ministrijas Informācijas centrs sniedz Ministru kabineta noteiktajā apjomā un kārtībā, nodrošināt statistiku par ceļu satiksmes negadījumiem un tās analīzi, ir plašāki un tajā pēc Satiksmes ministrijas domām ir ietverts arī pienākums nodrošināt statistiku par ceļu satiksmes negadījumos ievainoto personu traumu smaguma pakāpi. Tādējādi ,,Grozījumi Ministru kabineta 2010.gada 26.janvāra noteikumos Nr.75 ,,Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi”” attiecībā uz CSDD pienākumu MAIS3+ statistikas nodrošināšanā tiktu izdoti uz Ceļu satiksmes likuma 4.panta piektās daļas deleģējuma pamata. | Skatīt Ministru kabineta sēdes protokollēmumu:  “4. Iekšlietu ministrijai sadarbībā ar Veselības ministriju un Satiksmes ministriju izstrādāt un iekšlietu ministram līdz 2020.gada 1.jūnijam iesniegt izskatīšanai Ministru kabinetā noteikumu projektu “Grozījumi Ministru kabineta 2010.gada 26.janvāra noteikumos Nr.75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi””, lai nodrošinātu informatīvajā ziņojumā minētā procesa attiecībā uz vienotas ceļu satiksmes negadījumos smagi ievainoto statistikas datu uzskaites atbilstoši MAIS3+ prasībām ieviešanu, kā arī noteiktu valsts akciju sabiedrībai “Ceļu satiksmes drošības direkcija” pienākumu katru kalendāro gadu nodrošināt statistiku un tās analīzi par ceļu satiksmes negadījumos ievainoto personu traumām atbilstoši MAIS3+ klasifikatoram.” |

|  |  |  |  |  |
| --- | --- | --- | --- | --- |
| **Priekšlikumi** | | | | |
| Nr. p.k. | Saskaņošanai nosūtītā likumprojekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| **Iekšlietu ministrijas 23.11.2018. atzinums Nr.1-57/2606** | | | | |
| 1. | Skatīt informatīvo ziņojumu. | 1. Izvērtēt nepieciešamību precizēt Protokollēmuma un Ziņojuma nosaukumu un saturu, ievērojot, ka ceļu satiksmes negadījumu kontekstā ar terminu “cietušais” tiek apzīmēta persona, kurai no negadījumā gūtajiem ievainojumiem iestājusies nāve vai kurai sniegta medicīniskā palīdzība. Savukārt ar terminu “ievainotais” tiek apzīmēta persona, kura cietusi negadījumā un kurai sniegta medicīniskā palīdzība. Ievainotās personas iedala smagi ievainotās personās un viegli ievainotās personas. | **Priekšlikums ņemts vērā** | Skatīt informatīvo ziņojumu. |
| 2. | Skatīt informatīvo ziņojumu. | 2. Precizēt Ziņojuma sadaļu numerāciju, sākot ar sadaļu “Situācija Latvijā”. | **Priekšlikums ņemts vērā** | Skatīt informatīvo ziņojumu. |
| **Iekšlietu ministrijas 26.03.2019. atzinums Nr.1-57/788** | | | | |
| 3. | Skatīt informatīvo ziņojumu. | 1. Izvērtēt Ziņojuma sadaļu numerāciju, jo Ziņojumā šobrīd nav sadaļas Nr.1. | **Priekšlikums ņemts vērā** | Skatīt informatīvo ziņojumu. |
| 4. | Skatīt informatīvo ziņojumu. | 2. Svītrot Ziņojuma 5.lapā (6.rindkopa) vārdu “informācijas”; | **Priekšlikums ņemts vērā** | Skatīt informatīvo ziņojumu. |
| 5. | Skatīt Ministru kabineta sēdes protokollēmumu. | 3.Protokollēmuma 3.punktu pēc vārdiem “Veselības ministrijai” papildināt ar vārdiem “izstrādāt un veselības ministram”. | **Priekšlikums ņemts vērā** | Skatīt Ministru kabineta sēdes protokollēmumu. |
| 6. | Skatīt Ministru kabineta sēdes protokollēmumu. | 4. Ievērojot to, ka pasākumu īstenošanai nepieciešams papildu finansējums un tā avots saskaņā ar Ziņojumā norādīto varētu būt LTAB piešķirtais finansējums atbilstoši Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.pantam, ierosinām to paredzēt Protokollēmuma projektā. | **Priekšlikums nav ņemts vērā**  Pasākuma īstenošanai nepieciešamais finansējums tiks iekļauts politikas plānošanas dokumentā “”Vidus posma izvērtējums “Ceļu satiksmes drošības plānam 2017.-2020.gadam”” – atbilstoši jauniem Ministru kabineta noteikumiem “Ceļu satiksmes drošības padomes nolikums” (04.2019. ir saskaņoti/iesniegti Valsts kancelejā) tiks paredzēta jauna kārtība – OCTA likuma 57.pantā paredzētie līdzekļi tiek piešķirti tikai tādiem projektiem/pasākumiem, kas iekļauti politikas plānošanas dokumentus ceļu satiksmes drošības jomā. | Skatīt Ministru kabineta sēdes protokollēmumu. |

Atbildīgā amatpersona T.Vectirāns

J.Kalniņš, 67028118

[janis.kalnins@sam.gov.lv](mailto:janis.kalnins@sam.gov.lv)

1. Pacientu tiesību likumā un Ministru kabineta 2010. gada 26. janvāra noteikumos Nr. 75 “Ceļu satiksmes negadījumu, tajos cietušo un bojā gājušo personu reģistrācijas un uzskaites noteikumi” [↑](#footnote-ref-1)
2. Saskaņā ar Sauszemes transportlīdzekļu īpašnieku civiltiesiskās atbildības obligātās apdrošināšanas likuma 57.panta pirmo un otro daļu. [↑](#footnote-ref-2)